Cozumel 108 | LekkeSlaap
Vanaf R1 400 R933 per nag (plek vir 4)
Cozumel 108 is 'n selfsorgwoonstel wat stylvol versier is en in die gewilde, veilige Cozumel-kompleks in Umdloti geleë is. Die kompleks het skouspelagtige uitsigte oor die bekende Umdloti-getypoel en is naby talle restaurante en winkels.
Die woonstel is op die eerste verdieping en bied slaapplek aan altesaam 4 gaste. Daar is 2 slaapkamers, 2 badkamers en 'n oopplan-kombuis, -eetkamer en -sitkamer. Die kombuis is volledig toegerus vir selfsorg en sluit 'n yskas-vrieskas stoof, oond en 'n mikrogolfoond in. Die eetkamer het 'n ronde eetkamertafel met sitplek vir 4. Die sitarea het 'n platskerm-TV. Dié vertrek en die hoofslaapkamer lei na 'n balkon met stoepmeubels en uitsigte oor die getypoel.
Die kompleks het gemeenskaplike wasgoedgeriewe en die outomatiese hek word deur 'n sekuriteitswag beman. Daar is ook 'n gemeenskaplike swembad en braaigeriewe.